JMART ซื้อหนี้เสียแคปปิตอลโอเค307ล้าน
เจมาร์ทชนะประมูลซื้อหนี้ด้อยคุณภาพของ แคปปิตอล โอเค มูลค่า 307.53ล้านบาท
20 ธ.ค. 2553

เจมาร์ทชนะประมูลซื้อหนี้ด้อยคุณภาพของ แคปปิตอล โอเค มูลค่า 307.53ล้านบาท
นายอดิศักดิ์  สุขุมวิทยา ประธานเจ้าหน้าที่บริหาร บริษัท เจมาร์ท( JMART) เปิดเผยว่า เมื่อวันที่ 16 ธ.ค.ที่ผ่านมาบริษัทย่อยคือ  บริษัท เจ เอ็ม ที เน็ทเวอร์ค เซอร์วิสเซ็ส ได้ชนะการประมูลซื้อหนี้ด้อยคุณภาพของ บริษัท แคปปิตอล โอเค มูลค่าเท่ากับ 307.52 ล้านบาท เพื่อนำมาบริหารและติดตามเร่งรัดชำระหนี้




สำหรับ หนี้ด้อยคุณภาพที่ได้มามีจำนวนลูกหนี้ทั้งหมดมีอายุเฉลี่ย 0 - 6 ปีจำนวนบัญชีลูกหนี้ทั้งหมด 372,850 บัญชี แบ่งเป็น กลุ่มบัญชีลูกหนี้ก่อนตัดบัญชีหนี้สูญ    9,396 บัญชี กลุ่มบัญชีลูกหนี้บัญชีหนีสูญ   363,454 บัญชี  มูลค่าหนี้ด้อยคุณภาพเต็มจำนวน  5,423.68 ล้านบาทกลุ่มบัญชีลูกหนี้ก่อนตัดบัญชีหนี้สูญ     102.29ล้านบาทกลุ่มบัญชีลูกหนี้บัญชีหนี้สูญ  5,321.39 ล้านบาท
อย่างไรก็ตามมูลค่าทางบัญชีของบริษัท แคปปิตอล โอเค ณ วันที่  30 ก.ย. 2553 เท่ากับ  102.29 ล้านบาทต่ำกว่าราคาที่ประมูลได้ 307.52 ล้านบาท โดยบริษัทคาดว่าจะให้ผลตอบแทนหลังจากหักค่าใช้จ่ายในการดำเนินงานที่สูงและคุ้มค่าประมาณ 15-20% ต่อปี และคาดว่าจะสามารถรับรู้รายได้จากการลงทุนครั้งนี้ภายในระยะเวลา 4 ปี รวมประมาณ 150 ล้านบาท ซึ่งคิดเป็นอัตราผลตอบแทนหลังจากหักค่าใช้จ่ายในการดำเนินงานประมาณ 15-20%
ส่วนแหล่งเงินทุนที่บริษัทจะนำมาซื้อมาจากเงินกู้ระยะสั้นจากสถาบันการเงินประมาณ 150 ล้านบาท และแหล่งเงินทุนส่วนที่เหลือมาจากเงินทุนหมุนเวียนภายในของบริษัทประมาณ 157 ล้านบาท
ทั้งนี้ราคาซื้อมูลค่า  307.52 ล้านบาท มีขนาดรายการเท่ากับ 22.76% ของมูลค่าสินทรัพย์รวมของบริษัทและบริษัทย่อย    ซึ่งก่อนหน้านี้ได้บริษัท เจเอม ที เน็ทเวอร์ค เซอร์วิสเซ็ส จำกัด (บริษัทย่อย) ได้ซื้อหนี้สินด้อยคุณภาพมาบริหาร มูลค่า 105ล้านบาท หรือคิดเป็นขนาดรายการ 7.77% ซึ่งประกอบด้วยการซื้อหนี้จากกลุ่มธนาคารพาณิชย์ 67 ล้านบาทและกลุ่มสถาบันการเงิน 38 ล้านบาท จะทำให้มีขนาดรายการตามเกณฑ์มูลค่ารวมของสิ่งตอบแทนเท่ากับ30.53% ของมูลค่าสินทรัพย์รวมของบริษัทและบริษัทย่อย